CONTRACT DE ÎNCHIRIERE (LOCAŢIUNE)
pentru suprafeţele cu destinaţia de locuinţă aflate în administrarea Consiliului Local Cornetu, județul Ilfov
Nr…………………………../ ……………………..

Părțile contractului de închiriere (locațiune)
Între 
1. Consiliul Local Cornetu, județul Ilfov, în calitate de locator, cu sediul în Comuna Cornetu, Șos. Alexandriei nr. 140, judeţul Ilfov, reprezentat prin domnul Adrian-Eduard STOICA, primarul Comunei Cornetu, județul Ilfov, în calitate de administrator al imobilelor proprietate a statului, date în administrare prin H.G. nr. 820/1995 privind transmiterea unor imobile în administrarea unor consilii locale din sectorul agricol Ilfov, 
şi
2. ......................, cu domiciliul în ………………., legitimate cu CI/BI ……………………, eliberat/ă de …………, la data de ……….., în calitate de chiriaș (locatar), în baza Legii locuinţei nr. 114/1996, republicată, cu modificările şi completările ulterioare, a intervenit prezentul contract.

I. Obiectul închirierii (locaţiunii)
I.1. Primul, în calitate de locator, închiriază, iar al doilea, în calitate de locatar, ia cu chirie locuinţa din comuna Cornetu,  str. ............ nr. ....., bl. ......, sc. ......, et. ......, ap. ......, judeţul Ilfov, compusă din ............. camere și dependințe / teren aferent, conform Anexei nr. 1, Fișa suprafeței locative închiriate (partea I) - Date privind locuința închiriată, parte integrantă a prezentului contract. 
I.2. Locuinţa care face obiectul locaţiunii va fi folosită de locatar şi de membrii familiei prevăzuți în Anexa nr. 1 a contractului, Fișa suprafeței locative închiriate (partea a II-a) - parte integrantă a prezentului contract.
I.3. Locuinţa descrisă la pct. I.1 se predă în stare de folosinţă, cu instalaţiile şi inventarul prevăzute în procesul-verbal de predare-preluare încheiat între părți, care face parte integrantă din prezentul contract.
I.4. Durata locaţiunii este ....... ani (luni), cu începere de la data de ............ până la data de................. .
[bookmark: _GoBack]I.5. La expirarea termenului anterior prevăzut, contractul se poate prelungi, prin act adițional, pe o perioadă identică cu perioada inițială, la cererea expresă a titularului (locatarului), pe baza documentelor justificative care să ateste că se mențin condițiile avute în vedere la închiriere.

II. Preţul închirierii (locaţiunii) / Chiria. Penalități de întârziere
II.1. Chiria lunară aferentă locuinţei descrise la pct. I.1 este de .... , calculată în conformitate cu prevederile legale aplicabile la data semnării prezentului contract, așa cum rezultă din Anexa nr. 2 – Fișa de calcul pentru stabilirea chiriei lunare a locuinței deținute de chiriașul ……, conform OUG. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare (OUG nr. 40/1999).
II.2. Chiria se datorează începând cu data de ........... şi se achită în numerar la casieria Primăriei Cornetu, județul Ilfov sau online, în contul de trezorerie ……………………., deschis la Trezoreria Ilfov, până la data de 10 a fiecărei luni pentru luna în curs.
II.3. Neplata la termen a chiriei atrage o penalizare de 0,5% asupra sumei datorate, pentru fiecare zi de întârziere, începând cu prima zi care urmează celei în care suma a devenit exigibilă, fără ca majorarea să poată depăşi totalul chiriei restante.
II.4. Orice modificare a venitului lunar pe familie, de natură să determine mărirea chiriei, va fi adusă la cunoștința administratorului imobilului de către chiriaș, în termen de 30 de zile de când aceasta a devenit efectivă, sub sancțiunea rezilierii contractului, în condițiile art. 31, alin. (2)[footnoteRef:1] din OUG. nr. 40/1999. [1:  (2) Chiriaşul este obligat sa aducă la cunoştinţa proprietarului, în termen de 30 de zile, orice modificare a venitului net lunar pe familie, de natura sa determine mărimea chiriei, sub sancţiunea rezilierii contractului.] 

II.5. În caz de neplată, executarea silită se va face conform prevederilor legale în vigoare, iar locatarul va fi obligat să achite chiria restantă, precum şi dobânda şi cheltuielile de judecată.
II.6. Tariful de bază lunar al chiriei se actualizează în funcție de rata anuală a inflației, comunicată de Institutul National de Statistică.

III. Obligaţiile părţilor privind folosirea şi întreţinerea spaţiilor care fac obiectul contractului
III.1. Obligaţiile locatorului:
- să predea chiriașului (locatarului) bunul dat în locaţiune în stare normal de folosință;
- să ia măsuri pentru a menţine bunul în stare corespunzătoare de folosinţă pe toată durata locaţiunii;
- să întreţină în bune condiţii elementele structurii de rezistenţă a clădirii, elementele de construcţie exterioare ale clădirii (acoperiş, faţadă, împrejmuiri, pavimente, scări exterioare), spaţiile comune din interiorul clădirii; 
- să întreţină în bune condiţii instalaţiile comune proprii clădirii; 
- să întreprindă tot ceea ce este necesar pentru a asigura în mod constant locatarului folosinţa liniştită şi utilă a bunului, fiind dator să se abţină de la orice fapt care ar împiedica, diminua sau stânjeni o asemenea folosinţă.
III.2. Chiriașul (Locatarul) are următoarele obligaţii principale:
- să ia în primire bunul dat în chirie (locaţiune); 
- să plătească chiria în cuantumul şi la termenul stabilite prin contract; 
- să comunice locatorului, în termen de 30 zile, orice modificare produsă în venitul net al familiei, sub sancțiunea rezilierii contractului;
- să restituie locuința în stare de folosință și cu obiectele de inventar trecute în procesul verbal de predare-primire întocmit la preluarea acesteia la încetarea, din orice cauză, a contractului de locaţiune; 
- să asigure toate reparaţiile locative a căror necesitate rezultă din folosinţa obişnuită a bunului; 
- să asigure toate reparaţiile de întreţinere curentă; 
- să repare sau să înlocuiască elementele de construcții și instalații deteriorate, din folosința comună, ca urmare a folosirii lor necorespunzătoare, indiferent dacă acestea sunt în interiorul sau exteriorul clădirii; dacă persoanele care au produs deteriorarea nu sunt identificate, atunci cheltuielile de reparații vor fi suportate de cei care au access au folosesc în comun elementele de construcții, instalații, obiectele și dotările aferente;
- să asigure curățenia și igienizarea în interiorul locuinței și a părților de folosință comună pe toată durata contractului de închiriere;
- să folosească bunul luat în locaţiune cu prudenţă şi diligenţă, potrivit destinaţiei stabilite prin contract sau, în lipsă, potrivit celei prezumate după anumite împrejurări, cum ar fi natura bunului, destinaţia sa anterioară ori cea potrivit căreia locatarul îl foloseşte;
- să îi notifice de îndată locatorului necesitatea efectuării reparaţiilor care sunt în sarcina acestuia din urmă, sub sancţiunea plăţii de daune-interese şi a suportării oricăror altor cheltuieli;
- să respecte prevederile art. 9 din Legea 307/2006 privind apărarea împotriva  incendiilor, republicată,  cu modificările și completările ulterioare, pentru părțile comune ce îi revin, în scopul prevenirii și reducerii riscului de producere a incendiilor.

IV. Încetarea contractului de locaţiune
IV.1. Contractul de locaţiune încetează de drept la expirarea termenului convenit de părţi, fără a fi necesară o înştiinţare prealabilă.
IV.2. Contractul încetează de drept în termen de 30 zile de la părăsirea domiciliului de către titularul contractului sau de la data înregistrării decesului acestuia, dacă persoanele îndreptățite prin lege nu au solicitat continuarea contractului de închiriere.

V. Rezilierea contractului înainte de termen
V.1. Atunci când, fără justificare, una dintre părţile contractului de locaţiune nu îşi execută obligaţiile născute din acest contract, cealaltă parte are dreptul de a rezilia locaţiunea, cu daune-interese, dacă este cazul, potrivit legii.
V.2. Chiriașul (Locatarul) poate denunţa unilateral contractul prin notificare, cu respectarea unui termen de preaviz de cel puţin 60 de zile. Orice clauză contrară este considerată nescrisă.
V.3. Locatorul poate cere rezilierea contractului de închiriere dacă:
a) chiriașul nu a plătit chiria cel puțin 3 luni consecutive;
b) chiriașul a pricinuit însemnate stricăciuni locuinței, clădirii în care este situate aceasta, instalațiilor, precum și oricăror altor bunuri aferente lor sau dacă a înstrăinat fără drept părți ale acestora;
c) chiriașul are un comportament care face imposibilă conviețuirea sau împiedică folosirea normală a locuinței;
d) chiriașul nu a respectat clauzele contractuale, a subînchiriat, a transmis dreptul de locuire sau a schimbat  destinaţia spaţiului închiriat. Atunci când locatarul subînchiriază locuinţa deţinută, cedează locaţiunea sau schimbă destinaţia spaţiului închiriat, locatorul are dreptul să rezilieze contractul de închiriere, iar locatarul va fi obligat la repararea eventualelor daune cauzate.

VI. Clauze speciale
VI.1. Atunci când locatarul subînchiriază locuinţa deţinută, cedează locaţiunea sau schimbă destinaţia spaţiului închiriat, locatorul are dreptul să rezilieze contractul de închiriere, iar locatarul va fi obligat la repararea eventualelor daune cauzate.
VI.2. Dacă prin lege nu se prevede altfel, evacuarea chiriaşului se face în baza unei hotărâri judecătoreşti irevocabile. Locatarul este obligat la plata chiriei prevăzute în contract până la data eliberării efective a locuinţei, precum şi la repararea prejudiciilor de orice natură cauzate locatorului până la acea dată.
VI.3. Chiriașul nu poate modifica sau îmbunătăți locuința pe care o deține decât cu acordul prealabil scris al locatorului, în caz contrar, acesta din urmă putând cere în justiție rezilierea contractului de închiriere și aducerea locuinței la starea anterioară.

VII. Clauze finale 
VII.1. Pentru situațiile neprevăzute în prezentul contract, dar care pot să apară oricând pe perioada de derulare a acestuia sau în legătură cu acesta, clauzele contractuale se completează cu dispozițiile legale incidente (Cartea a V-a titlul IX cap. V - Contractul de locaţiune din Legea nr. 287/2009 privind Codul civil, republicată, cu modificările ulterioare, Legea nr. 114/1996 privind locuințele, republicată, cu modificările și completările ulterioare; OUG. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare, Normele Metodologice pentru punerea în aplicare a prevederilor Legii locuinţei nr. 114/1996, aprobate prin H.G. nr. 1.275/2000, cu modificările și completările ulterioare etc).
VII.2. Acest contract reprezintă voinţa părţilor şi orice modificare sau completare a clauzelor contractuale se poate face numai în scris şi cu acordul ambelor părţi.
VII.3. Prezentul contract, având în compunere un număr de …. file, inclusiv anexele,  s-a încheiat astăzi, ..........., în 3 exemplare, fiecare cu aceeași valoare juridică, câte un exemplar pentru fiecare parte şi un exemplar pentru organele fiscale teritoriale.

